Diari Oficial de la Generalitat Valenciana


Sumari del DOGV 2796, del 22-07-1996 (1996/838856)

RESOLUCIÓ de 14 de maig de 1996, del president de la Comissió Territorial d'Urbanisme d'Alacant per la qual es fa públic l'acord de la Comissió Territorial d'Urbanisme de 2 de febrer de 1996, que aprova definitivament la modificació puntual número 6 del Pla General d'Ordenació Urbana en la zona de l'Alter de Pau del municipi de Pego.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838856


Data del document
:   14-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de maig de 1996, del president de la Comissió Territorial d'Urbanisme d'Alacant per la qual es fa públic l'acord de la Comissió Territorial d'Urbanisme de 2 de febrer de 1996, que aprova definitivament la modificació puntual número 6 del Pla General d'Ordenació Urbana en la zona de l'Alter de Pau del municipi de Pego.   
La Comissió Territorial d'Urbanisme, en la sessió del 2 de febrer de 1996, va adoptar el següent acord:  
Vist l'expedient abans esmentat i basant-nos en els següents  
Antecedents de fet  
Primer  
L'ajuntament, en la sessió plenària de 21 de desembre de 1995, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana el 15 de novembre de 1995, i en un dels diaris de més difusió provincial el 4 de novembre de 1995. No s'hi va presentar cap al·legació.  
Segon  
La documentació està integrada per memòria, estudis complementaris, plànols d'informació i d'ordenació.  
Tercer  
Aquest expedient té com a finalitat la modificació de la zona anomenada l'Alter de Pau. Es redueix, segons la documentació gràfica presentada, i també varia el traçat de dos vials en la mateixa àrea.  
En concret:  
1. Es redueix sensiblement l'anomenada zona de l'Alter de Pau, integrada actualment pels carrers: En Projecte núm. 17, La Paz, Pablo Miralles, En Projecte núm. 18, San Rafael, ctra. de Dénia, En Projecte núm. 25 i En Projecte núm. 26. Queda només l'illa C-2 com a integrant d'aqueixa zona.  
2. Es modifica l'alineació del carrer Pablo Miralles «per a obtenir un vial completament recte».  
3. Es crea el carrer En Projecte núm. 25 que unirà els carrers En Projecte núms. 17 i 26.  
4. Es proposa en les illes anomenades B1, B2, C1 i C2 tres plantes, com a màxim, amb una alçada de cornisa de 9,50 metres.  
Es justifica la reducció de l'àmbit de la zona de l'Alter de Pau adduint que es pretén resoldre una part dels problemes que hi ha sense paralitzar l'activitat constructiva en el nucli urbà i continuant la revisió i adaptació del Pla General vigent.  
Quart  
Sobre aquesta modificació va emetre informe la Comissió Informativa d'Urbanisme, els dies 22 i 25 de setembre de 1995, a fi de complir el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. L'informe inclou aquests termes:  
«S'haurà de completar la documentació amb una major justificació de la proposta, i també s'haurà de presentar el quadre justificatiu i comparatiu de la proposta».   
Cinquè  
S'adjunten uns quadres en els quals hi ha les superfícies edificables i el nombre de plantes en les diferents illes segons l'estat actual i el modificat. D'acord amb aquests, hi ha una disminució de la superfície edificable de 269,11m2 que passarien a augmentar la superfície dels vials públics. Es redueix l'edificabilitat proposada en 17.463,29 m2 límit.  
Consideracions tècniques i jurídiques  
Primera  
La tramitació s'estima correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atès l'abast de la modificació proposada.  
Segona  
La documentació es considera completa, de conformitat amb l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i l'article 97 del Reglament de Planejament, en tot allò que siga d'aplicació al contingut de la proposta.  
Tercera  
Les determinacions d'aquest expedient es consideren en línies generals correctes, per la qual cosa no hi ha cap entrebanc a l'aprovació definitiva des de les perspectives de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant això, s'han observat els errors següents: tot i que gràficament la nova delimitació de la zona de l'Alter de Pau sembla clara, en la memòria s'anomenen dos dels carrers en projecte en la pàgina 2 números 23 i 26, mentre que en la pàgina 4 s'anomenen números 17 i 18. S'ha d'unificar. Tampoc està dibuixat el carrer núm. 25 en el plànol a escala major d'equipaments modificats que no es quantifiquen.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de normativa aplicable, la Comissió Territorial d'Urbanisme acorda:  
Aprovar definitivament la modificació puntual número 6 del Pla General d'Ordenació Urbana en la zona de l'Alter de Pau, promoguda per l'ajuntament, però supeditar-ne la publicació i en conseqüència l'eficàcia fins que s'esmenen els errors descoberts d'acord amb la consideració tercera.  
El president de la Comissió Territorial d'Urbanisme, el dia 19 d'abril de 1996, va adoptar la resolució següent:  
Vist l'acord adoptat per la Comissió Territorial d'Urbanisme, en la sessió de 2 de febrer de 1996, pel qual es va aprovar definitivament l'expedient de referència però en supeditava la publicació al compliment de certes condicions, així com la documentació presentada per l'ajuntament, el 26 de març de 1996, que complia tots els punts de l'acord esmentat de la comissió, resolc:  
Ordenar la publicació immediata de l'esmentat acord d'aprovació definitiva en el Diari Oficial de la Generalitat Valenciana, perquè vigesca, d'acord amb el que estableix l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva fa innecessària la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons que estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana».  
Alacant, 14 de maig de 1996.- El president de la Comissió Territorial d'Urbanisme: Fernando Modrego Caballero.